ENERGIAMEGTAKARÍTÁSI RIPORT 2021

A Rossmann Magyarország Kft. vezetése elkötelezte magát, hogy magas színvonalú Energiairányítási Rendszert vezessen be. Az EIR működtetése biztosítja az energiateljesítmény folyamatos fejlesztését, valamint az energiapazarló működés kialakulásának a megelőzését. Az energiatudatossági kampányok, a kialakított folyamatok szerinti működés, a beépített ellenőrzések, az energiafelhasználási és működési sajátosságok, valamint az energiateljesítmény-mutatók rendszeres elemzése biztosítja a vállalati energiagazdálkodás fejlődését, valamint az energiamegtakarítással járó intézkedések meghatározását.

A vállalat célja, hogy folyamatosan bővülő termékkínálatának forgalmazását oly módon végezze, hogy azzal a természeti erőforrások használatát és az energiafelhasználást a lehető legalacsonyabb szinten tartsa, ezáltal csökkentve a vállalat ökológiai lábnyomát. Támogatják az energiahatékony termékek és szolgáltatások beszerzését.

Figyelemmel kísérik és értékelik, a jogszabályokat a munka-, tűz-, környezetvédelem és az energiahatékonyság területén egyaránt.

A CO2 kibocsátás csökkentése érdekében számos szemléletformáló kampányt indítottak, valamint az éves ismétlődő integrált oktatásokban is helyet kapott az energiatudatosság témaköre.

A célok eléréséhez energetikai beruházásokat hajtottak végre. Többek közt megemlítendő a fűtési-hűtési rendszerek korszerűsítése, valamint a világításkorszerűsítések. A vállalat kiemelt figyelmet fordít arra, hogy a felújítandó üzletek és az új boltnyitások esetében a kiszolgáló technológiák a jelenkor követelményeit kielégítsék, valamint energiamegtakarítást eredményezzenek.

2021-ben az EIR keretében az alábbi hatékonyságnövelő intézkedések valósultak meg:

* Új üzlet LED-es világítással való kivitelezése (8 db)
* Meglévő klímák cseréje hatékonyabb berendezésre (Inverteres, hőszivattyús megoldás, 20 boltban)
* Energiafelhasználásban / egységárra vetített energiaköltségekben jelentős eltérést mutató boltok felülvizsgálata, továbbá lehetőség szerint intézkedések végrehajtása
* Zöldmezős beruházás megvalósítási terveihez kapcsolódóan megújuló energia felhasználási és energiahatékony technológiák kialakítási lehetőségeinek vizsgálata